เศรษฐกิจจีน

| เศรษฐกิจจีน |
| --- | --- |
เซี่ยงไฮ้ ศูนย์กลางการเงินของจีน
สกุลเงิน: หยวนเหรินหมินปี้ (CNY) = 0.14 USD หยวนเหรินหมินปี้ (CNY) = 0.13 EUR หยวนเหรินหมินปี้ (CNY) = 20.8 JPY หยวนเหรินหมินปี้ (CNY) = 196.69 KRW หยวนเหรินหมินปี้ (CNY) = 4.46 TWD หยวนเหรินหมินปี้ (CNY) = 1.07 HKD
ปีงบประมาณ: ปีปฏิทิน
ภาคีการค้า: WTO, APEC, G-20 เป็นต้น
สถิติ
จีดีพี: 12.40 ล้านล้านดอลลาร์ (ราคาตลาด; ปี 2560) 23.57 ล้านล้านดอลลาร์ (PPP; 2017)
จีดีพีเติบโต: 6.9% (2560)
จีดีพีต่อหัว: 8,836 ดอลลาร์ (ราคาตลาด; 2560) 17,002 ดอลลาร์ (PPP; 2560)
ภาคจีดีพี: เกษตรกรรม: 8.6%, อุตสาหกรรม: 39.8%, บริการ: 51.6% (2016)
เงินเฟ้อ (CPI):  1.4% (2558)
ประชากรยากจน: 11.1% มีรายได้น้อยกว่า 3.10 ดอลลาร์/วัน (2556; ธนาคารโลก)
จีนี: 46.2 (2558)
แรงงาน: 803.6 ล้านคน (ที่ 1; 2560)
ภาคแรงงาน: เกษตรกรรม: 29.5%, อุตสาหกรม: 29.9%, บริการ: 40.6% (2557)
ว่างงาน: 3.97% (Q1 ปี 2560)
อุตสาหกรรมหลัก: การทำเหมือง การแปรรูปสินแร่ เหล็ก เหล็กกล้า อะลูมิเนียม และโลหะอื่น ถ่านหิน การสร้างเครื่องจักร ยุทธภัณฑ์ สิ่งทอ เครื่องนุ่งห่ม ปิโตรเลียม ซีเมนต์ สารเคมี ปุ๋ย การแปรรูปอาหาร อุปกรณ์ขนส่ง รถยนต์ รถราง รถจักร เรือ เครื่องบิน อุปกรณ์โทรคมนาคม พาหนะปล่อยอวกาศ ดาวเทียม ผลิตภัณฑ์ผู้บริโภค (รวมเครื่องรองเท้า ของเล่น อิเล็กทรอนิกส์)
อันดับความคล่องในการทำธุรกิจ: 78 (2560)
การค้า
มูลค่าส่งออก: 2.26 ล้านล้านดอลลาร์ (2560)
สินค้าส่งออก: ผลิตภัณฑ์เกษตรกรรม 3.2% ผลิตภัณฑ์เชื้อเพลิงและเหมืองแร่ 2.4% การผลิต 94.3% อื่น ๆ 0.1%
ประเทศส่งออกหลัก:  สหรัฐ 18.3%  สหภาพยุโรป 16.1%  ฮ่องกง 13.8%  ญี่ปุ่น 6.1%  เกาหลีใต้ 4.5% อื่น ๆ 41.2%
มูลค่านำเข้า: 1.84 ล้านล้านดอลลาร์ (2560)
สินค้านำเข้า: ผลิตภัณฑ์เกษตรกรรม 9.5% ผลิตภัณฑ์เชื้อเพลิงและเหมืองแร่ 21.3% การผลิต 64.4% อื่น ๆ 4.8%
ประเทศนำเข้าหลัก:  สหภาพยุโรป 13.1%  เกาหลีใต้ 10%  ญี่ปุ่น 9.2%  ไต้หวัน 8.8%  สหรัฐ 8.5% อื่น ๆ 50.4%
FDI:  1.354 ล้านล้านดอลลาร์ (2559)
หนี้ต่างประเทศ: 1.42 ล้านล้านดอลลาร์ (31 มี.ค. 2560)
การคลังรัฐบาล
หนี้สาธารณะ:  16.1% ของจีดีพี (ประเมินปี 2559)
รายรับ: 2.3 ล้านล้านดอลลาร์ (ประเมินปี 2559)
รายจ่าย: 2.7 ล้านล้านดอลลาร์ (ประเมินปี 2559)
อันดับความเชื่อมั่น:  Standard & Poor's: A+ (ในประเทศ) A+ (ต่างประเทศ) A+ (การประเมิน T&C) ภาพลักษณ์: เสถียร  Moody's: A1 ภาพลักษณ์: เสถียร  Fitch: A+ ภาพลักษณ์: เสถียร 
ทุนสำรอง:  3 ล้านล้านดอลลาร์ (เม.ย. 2560)
แหล่งข้อมูลหลัก: CIA World Fact Book  หน่วยทั้งหมด หากไม่ระบุ ถือว่าเป็นดอลลาร์สหรัฐ
เศรษฐกิจจีนเป็นเศรษฐกิจแบบตลาดสังคมนิยม เป็นเศรษฐกิจใหญ่สุดอันดับสองของโลกตามจีดีพีราคาตลาด และเศรษฐกิจใหญ่สุดของโลกตามความเท่าเทียมของอำนาจซื้อ (PPP) จากข้อมูลของกองทุนการเงินระหว่างประเทศ (IMF) ประเทศจีนเป็นเศรษฐกิจใหญ่เติบโตเร็วสุดของโลกก่อนปี 2558 โดยมีอัตราการเติบโตโดยเฉลี่ย 10% ในช่วงกว่า 30 ปี เนื่องจากข้อเท็จจริงทางประวัติศาสตร์และการเมืองของเศรษฐกิจกำลังพัฒนาของจีน ภาครัฐของจีนจึงมีสัดส่วนเศรษฐกิจของประเทศมากกว่าภาคเอกชนที่กำลังเฟื่องฟู สำหรับรายได้ต่อหัวนั้น ประเทศจีนอยู่ในอันดับที่ 71 ตามจีดีพี (ราคาตลาด) และที่ 78 ตามจีดีพี (PPP) ในปี 2559 จากข้อมูลของ IMF ประเทศจีนมีทรัพยากรธรรมชาติประเมินมูลค่า 23 ล้านล้านดอลลาร์สหรัฐ ซึ่งจำนวนนี้กว่า 90% เป็นถ่านหินและโลหะหายาก
ประเทศจีนเป็นเศรษฐกิจการผลิตและผู้ส่งสินค้าออกรายใหญ่สุดของโลก มักได้รับขนานนามเป็น "โรงงานของโลก" ประเทศจีนยังเป็นตลาดผู้บริโภคเติบโตเร็วสุดของโลก และผู้นำสินค้าเข้ารายใหญ่สุดอันดับสองของโลก ประเทศจีนเป็นผู้นำเข้าสุทธิซึ่งผลิตภัณฑ์บริการ ในปี 2559 ประเทศจีนเป็นประเทศการค้าใหญ่สุดอันดับสองของโลกและมีบทบาทเด่นในการค้าระหว่างประเทศ และเข้าร่วมองค์การและสนธิสัญญาการค้าเพิ่มขึ้นในปีหลัง ๆ ประเทศจีนเป็นสมาชิกองค์การการค้าโลกในปี 2544 ประเทศจีนยังมีความตกลงการค้าเสรีกับหลายชาติ รวมทั้งอาเซียน ออสเตรเลีย นิวซีแลนด์ ปากีสถาน เกาหลีใต้และสวิสเซอร์แลนด์ มณฑลในแถบชายฝั่งของจีนมีแนวโน้มกลายเป็นอุตสาหกรรมมากขึ้น ส่วนบริเวณในแผ่นดินยังด้อยพัฒนากว่า
เพื่อเลี่ยงค่าใช้จ่ายทางสังคมและเศรษฐกิจระยะยาวของมลภาวะสิ่งแวดล้อมในประเทศจีน นิโคลัส สเทิร์นและเฟอร์กัส กรีนแห่งสถาบันวิจัยแกรนแธมว่าด้วยการเปลี่ยนแปลงภูมิอากาศและสิ่งแวดล้อม (Grantham Research Institute on Climate Change and the Environment) แนะนำว่า เศรษฐกิจจีนควรเปลี่ยนเป็นการพัฒนาอุตสาหกรรมก้าวหน้าที่มีการปลดปล่อยคาร์บอนต่ำไฮเท็คที่มีการจัดสรรทรัพยากรของชาติไปยังนวัตกรรมและการวิจัยและพัฒนาสำหรับการเติบโตทางเศรษฐกิจอย่างยั่งยืนให้ดีขึ้นเพื่อผลกระทบของอุตสาหกรรมหนักของจีน ซึ่งสอดคล้องกับเป้าหมายการวางแผนของรัฐบาลกลาง ฝันจีนของสี จิ้นผิงอธิบายว่าบรรลุ "สองร้อย" คือ เป้าหมายของจีนทางวัตถุให้กลายเป็น "สังคมกินดีอยู่ดีปานกลาง" ภายในปี 2564 ซึ่งปีครบรอบ 100 ปีพรรคคอมมิวนิสต์จีน และเป้าหมายการทำให้จีนทันสมัยเป็นประเทศพัฒนาแล้วอย่างสมบูรณ์ในปี 2592 ซึ่งเป็นปีที่ 100 ของการก่อตั้งสาธารณรัฐประชาชนจีน
สากลวิวัฒน์ของเศรษฐกิจจีนยังมีผลกระทบต่อการพยากรณ์เศรษฐกิจปรับเป็นมาตรฐานซึ่งดัชนีผู้จัดการซื้อออกในประเทศจีนอย่างเป็นทางการในปี 2543 ต่อมาในปี 2549 ประเทศจีนเป็นประเทศในทวีปเอเชียประเทศเดียวที่มีจีดีพี (PPP) เกิน 10 ล้านล้านดอลลาร์สหรัฐ (ร่วมกับสหรัฐและสหภาพยุโรป) ในปี 2558 ประเทศจีนเป็นประเทศแรกที่มีจีดีพี (PPP) เกิน 20 ล้านล้านดอลลาร์สหรัฐ เมื่อเศรษฐกิจจีนเติบโต เงินตราเหรินหมินปี้ของจีนก็เติบโตด้วย ซึ่งผ่านกระบวนการที่จำเป็นสำหรับสากลวิวัฒน์ ประเทศจีนริเริ่มการก่อตั้งธนาคารเพื่อการลงทุนโครงสร้างพื้นฐานเอเชียในปี 2558 การพัฒนาเศรษฐกิจของเซินเจิ้นถูกเรียกว่าเป็นซิลิคอนแวลลีย์แห่งถัดไปของโลก